**Princip om vikardækning**

**Formål**Det er skolebestyrelsens hensigt med dette princip at sikre den bedst mulige vikardækning ved faste læreres fravær – både kvantitativt og kvalitativt.

**Mål**
Som udgangspunkt, at alle lektioner dækkes med den bedst mulige vikardækning.
Faglighed skal præge - og være gennemgående for vikartimerne.

 **Vikardækning ved kort sygefravær**

Skolen tilstræber altid, at alle klasser vikardækkes bedst muligt.

Vikardækning på de yngste klassetrin, 0.-6. klasse samt 9. klasse (eksamen) har første prioritet.

Vikaren orienterer sig i klassens ugeplan, hvis der ikke er fremsendt vikarmateriale.

Hvis det er muligt, ansætter skolen vikarer med livserfaring og et vist uddannelsesniveau f.eks.

studerende på lærerseminariet.

Det påhviler ledelsen af følge op på kvaliteten af vikarkorpset, og den undervisning den enkelte vikar forestår. Hver skolematrikel løser vikarsituationen på bedste vis, og ud fra gældende princip. Skolepædagoger samt SFO og klubpædagoger medtænkes som mulige kandidater i skolens vikarkorps.

Der er plads til lokale løsninger i perioder med stor efterspørgsel på vikarer

Vejledende timetal giver noget luft til minimumstimetal.

**Vikardækning ved kendt længerevarende fravær og sygdom**

Skolen forsøger at hverve uddannede lærere f.eks. via Pædagogisk Vikarbureau eller vha. egne

kontakter. Dette for at fastholde en faglig og social udvikling.

Tilstræber at bruge de samme vikarer til klasserne, især ved længerevarende fravær.

Der tilstræbes overlevering mellem lærer og vikar.

**SFO og SFO2/klub**

Ved kendt og/eller længere fravær, ansættes vikar.

Vedtaget på skolebestyrelsesmødet d. 08.01.2024.